**Univerzitné osobné príplatky tvorivým zamestnancom Technickej univerzity vo Zvolene
s účinnosťou od 1. mája 2019 zo zdrojov Motivačného fondu TUZVO**

Na Technickej univerzite vo Zvolene boli aktualizované priznané osobné príplatky **pre tvorivých pracovníkov na všetkých fakultách** **a súčastiach univerzity** to v súlade s rozvojovým programom Ľudské zdroje Dlhodobého zámeru TU vo Zvolene, ktorý sa týka hodnotenia, motivácie a odmeňovania zamestnancov. Kritéria na priznanie osobných príplatkov pre pedagogických a vedeckovýskumných pracovníkov vedenie TU vo Zvolene schválilo dňa 22. mája 2018.

**Čiastka na univerzitné príplatky zo zdrojov Motivačného fondu bude mesačne navýšená na 20 000 € a bola vygenerovaných našou univerzitou a fakultami v rokoch 2016 a 2017 z dotácie, nedotačnej činnosti, z refundácií projektov, podnikateľskej činnosti, a i**. Po vyhodnotení plnenia piatich kritérií u 282 tvorivých zamestnancov boli 265 tvorivým zamestnancom TU priznané osobné príplatky (OP) na obdobie od 1. mája 2019 do 30. apríla 2020 v rozsahu
od 1 do 485 € mesačne. Priemerná výška osobného príplatku predstavuje hodnotu 70,34 € a prostredná hodnota priznaného osobného príplatku je 40,42 €. **Vedenie TU vo Zvolene verí, že univerzitné príplatky budú správnym motivačným nástrojom pre zvýšenie výkonnosti pracovníkov univerzity. Zároveň vedenie univerzity nevylučuje doplnenie, resp. navýšenie osobných príplatkov z fakultných zdrojov.** **Údaje o priznaných osobných príplatkoch sú v prílohe 1.**

**Kritériá na priznanie osobných príplatkov pre pedagogických a vedeckovýskumných zamestnancov TU vo Zvolene v roku 2019**

Kritériá boli mierne modifikované v roku 2018. V kritériu 1 sa rozšíril rozsah priznávania príplatku už od 500 hodín pedagogickej činnosti. V kritériu 4 sa hodnotenie garancií a spolugarancií odvíja od stupňa štúdia a v I. až III. stupni štúdia sa prepočítava pomocou váhy za počet študentov v študijnom programe. Bolo doplnené piate kritérium, ktoré zohľadňuje h index tvorivého zamestnanca.

**1. Pedagogická činnosť.** Pre pedagogických a vedeckovýskumných zamestnancov - priemer výučby za akademické roky 2016/17 a 2017/18 nad 500 h, ktorý sa bude posudzovať ako

1. výkon od 500 do 700 hodín v 1/3 rozsahu;
2. výkon od 701 do 900 hodín v 2/3 rozsahu;
3. výkon od 901 do 1800 hodín v celom rozsahu;
4. výkon nad 1800 hodín podľa písmena c plus  2/3 z výkonu nad 1800;
5. výkon nad 2700 hodín podľa písmena d plus  1/3 z výkonu nad 2700.

**2. Podiel publikačnej činnosti v kategórii A1, A2, B a C** prepočítanej podľa podielov autorov z TUZVO za roky 2016 a 2017 evidovaných v CREPČ a podľa ich váh z metodiky delenia dotácie.

**3. Podiel objemu a počtu domácich a zahraničných grantov na vedu a techniku**získaných zodpovedným riešiteľom v rokoch 2015 a 2016 v kategóriách do 10 tis. EUR/rok, od 10 tis. EUR do 50 tis. EUR/rok a nad 50 tis. EUR/rok v pomere 1 : 2 : 3. Do hodnotenia neboli zahrnuté projekty zo ŠF EÚ.

**4. Garanti a spolugaranti študijných programov a práv na habilitácie a vymenúvanie profesorov (HaI).** Osobné príplatky sú stanovené za garantovanie a zabezpečovanie študijných programov ako súčin bodov za garancie a váhy podľa počtu študentov.

**5. H index tvorivého zamestnanca nad 4 v databáze WoS (Core collection).**

Kritériá boli schválené vo vedení TU Zvolen 22. mája 2018.

 Dr. h.c. prof. Ing. Rudolf Kropil, PhD.

Rektor

**Príloha 1**

